
Bosna i Hercegovina

FEDERACIJA BOSNE I HERCEGOVINE

POSAVSKI KANTON

KANTONALNI SUD U ODŽAKU
Broj: 02 0 U 002266 26 U 
Odžak, 15.05.2026. godine
             Kantonalni sud u Odžaku, po sucu pojedincu Dž.P, uz sudjelovanje zapisničarke F.K, u upravnom sporu po tužbi tužitelja advokata S.K, iz ..., protiv akta tuženika Kantonalnog suda u Tuzli broj 003-0-Su-26-000 133 od 25.02.2026. godine, radi poništenja rješenja, donio je nejavno dana 15.05.2026. godine slijedeću:
P   R  E  S  U  D  U
            Tužba tužitelja  se  odbija kao neutemeljena. 
            Odbija se zahtjev tužitelja za naknadu troškova upravnog spora.
O b r a z l o ž e n j e
          Rješenjem Vrhovnog suda Federacije Bosne i Hercegovine broj: 03 0 U 026711 26 R od 16.04.2026. godine, za rješavanje ovog upravnog spora određuje se Kantonalni sud u Odžaku.
          Dana 07.04.2026. godine tužitelj S.K. podnio je tužbu radi poništenja rješenja predsjednika Kantonalnog suda u Tuzli broj: 003-0-Su-26-000 133 od 25.02.2026. godine.

Osporenim rješenjem tuženika, odbijen je prigovor advokata S.K. kao neosnovan i rješenje Kantonalnog suda u Tuzli broj: 003-0-Su-26-000 133 od 12. februara 2026. godine je potvrđeno.

Protiv osporenog  rješenja, tužitelj je blagovremeno podnio tužbu  u kojoj navodi da je pobijano rješenje nezakonito i da je prilikom donošenja pobijanog rješenja pogrešno i nepotpuno utvrđeno činjenično stanje na koje je tuženi nepravilno primijenio odredbe materijalnog prava. Tužbom ukazuje na bitne povrede odredaba upravnog postupka kao i da je pobijano rješenje nejasno i da isto ne daje razloge o odlučnim činjenicama. Navodi da mu je formalno odobren pristup informacijama ali da su dostavljeni dokumenti koji ne odgovaraju sadržaju traženih informacija. Predlaže da se tužba usvoji u cijelosti.

U odgovoru na tužbu, tuženik ističe da je tužba neosnovana i ostaje pri navodima iz osporavanog rješenja. Predlaže da ovaj sud donese presudu kojom se tužba tužitelja odbija kao neosnovana. 


Ispitujući zakonitost osporenog rješenja u svezi sa navodima tužbe u smislu članka 34. Zakona o upravnim sporovima ("Službene novine F BiH" broj 9/05), ovaj sud je odlučio kao u izreci presude, iz slijedećih razloga:


Tužba  nije   utemeljena.
          Iz sadržaja tužbe proistječe da tužitelj pobija rješenje tuženog iz razloga pogrešno i nepotpuno utvrđenog činjeničnog stanja, bitnih povreda odredaba upravnog postupka, pogrešne primjene materijalnog prava kao i povrede Europske konvencije o ljudskim pravima i temeljnim slobodama. 

          Nasuprot tužbenim navodima tužitelja, tuženi je prilikom donošenja pobijanog rješenja potpuno i pravilno utvrdio činjenično stanje i nije počinio povrede odredaba upravnog postupka na koje tužba ukazuje.

          Na potpuno i pravilno utvrđeno činjenično stanje tuženi je pravilno primijenio odredbe materijalnog prava na koje se pozvao u obrazloženju pobijanog rješenja i u konkretnom slučaju, ne postoje povrede odredaba Europske konvencije o ljudskim pravama i temeljnim slobodama. 

          Ovo iz naprijed navedenih razloga:

          Iz sadržaja spisa proistječe da je prvostupanjskim rješenjem Stručne saradnice sa odnose s javnošću Kantonalnog suda u Tuzli broj: 003-0-Su-26-000 133 od 12. februara 2026. godine djelomično odobren zahtjev za pristup informacijama podnositelju zahtjeva S.K., dostavljanjem podataka o broju predmeta priznanja stranih sudskih odluka, koji su vođeni u posljednjih 12 mjeseci pred Kantonalnim sudom u Tuzli, a u prilogu je dostavljena Lista sa ukupnim pregledom predmeta. 

           Nadalje, prvostupanjskim rješenjem je odbijen pristup informacijama u dijelu zahtjeva kojim su traženi podaci u koliko predmeta su postupajući suci i koji suci, predmet rješili bez dostavljanja zahtjeva za priznanje strane sudske odluke suprotnoj strani; u koliko predmeta su postupajući suci , i koji suci, predmet riješili tako što su zahtjev za priznanje strane sudske odluke dostavili suprotnoj strani, ali su odluku donijeli prije nego što su dobili odgovor suprotne strane; u koliko predmeta su postupajući suci, i koji suci, predmet riješili tako što su suprotnoj strani dostavili zahtjev za priznanje strane sudske odluke, sačekali da u sud stigne odgovor od druge strane i nakon toga donijeli odluku po zahtjevu.

           Pristup informacijama u dijelu zahtjeva koji se odnosi na naprijed navedena pitanja o postupanju u određenim predmetima je odbijen, jer kako to u obrazloženju rješenja stoji, vrstu informacija čije dostavljanje podnositelj traži, Kantonalni sud u Tuzli nema u izvornom obliku te o istoj ne vodi posebnu evidenciju.

           Pobijanim rješenjem se prigovor podnositelja zahtjeva – ovdje tužitelja, odbija kao neosnovan, ne samo iz razloga navedenih u prvostupanjskom rješenju, nego se navode i razlozi da zahtjev za pristup informacijama kako to propisuju odredbe članka 11. stavak 2. Zakona o slobodi pristupa informacijama u Federaciji BiH („Sl. novine F BiH“ broj: 32/2001 i 48/2011), mora dati dovoljno podataka o prirodi i /ili sadržaju informacija, kako bi se omogućilo da javni organ, uz  razuman napor, pronađe traženu informaciju. 
           U obrazloženju pobijanog rješenja se navodi da je podnositelj obaviješten da Kantonalni sud u Tuzli postupa u skladu sa javno objavljenim Indeks registrom Kantonalnog suda u Tuzli, u kojem su navedene sve vrste informacija, koje se na zahtjev stranke mogu dostaviti, u skladu sa člankom 20. stavak 1. i 2. Zakona o slobodi pristupa informacijama u F BiH, a među kojima se ne nalaze informacije tražene zahtjevom.

            Također se navodi da postavljeni zahtjev iziskuje provjeru velikog broja sudskih spisa i obradu evidentiranih podataka i ne predstavlja „informaciju“ kako je to propisano odredbom članka 3. Zakona o slobodi pristupa informacijama u F BiH, jer iziskuje izradu nove informacije, što bi zahtijevalo posebno angažiranje zaposlenih i vrijeme da bi se takva informacija mogla sačiniti, spram broja predmeta za koje se podaci traže (198 predmeta), te je suprotno tužbenim navodima tužitelja, pravilan stav tuženog da je cilj odredaba Zakona o slobodi pristupa informacijama u F BiH da se podnositelju može odmah dostaviti informacija u izvornom obliku, to je pravilno sukladno članku 14. stavak 3. istog Zakona, tuženi prigovor podnositelja zahtjeva odbio.

             Suprotno navodima tužbe tužitelja pravilan je stav tuženog da sudovi u BiH nisu obavezni voditi posebnu evidenciju i obrađivati podatke na način na koji to traži tužitelj, da Zakonom o sudovima u F BiH („Sl. novine F BiH“ broj 38/05, 22/06, 63/10, 72/10, 7/13, 52/14) kao ni Pravilnikom o unutarnjem sudskom poslovanju u BiH („Sl. glasnik BiH“ broj 66/12 i 40/14) nije propisano obavezno vođenje takve evidencije, odnosno obrađivanje podataka na takav način. 

             Tuženi je također pravilno zaključio da Pravilnik o automatskom upravljanju predmetima u sudovima uređuje pravila postupanja u CMS sistemu i isti ne podržava obrađivanje i klasifikaciju predmetnih podataka na način da se razdvoje predmeti u kojima je dostavljen prijedlog za priznanje sudske odluke drugoj strani i predmeti u kojima isti nisu dostavljeni , budući da CMS sistem omogućava da se pribave određeni izvještaji ali sa točno određenim parametrima i ne postoji mogućnost razdvajanja prema različitim podacima u svakom pojedinačnom predmetu. 

               Tako je suprotno navodima tužbe tužitelja, tuženi prilikom donošenja pobijanog rješenja pravilno primijenio odredbe materijalnog prava na koje se pozvao u obrazloženju pobijanog rješenja, jer upravo odredba članka 18. Zakona o slobodi pristupa informacijama propisuje da je javni organ dužan da u okviru svojih mogućnosti poduzme potrebne mjere pružanja pomoći fizičkoj ili pravnoj osobi, koja traži da ostvari svoje pravo u smislu ovog Zakona, a u konkretnom slučaju je i postupljeno sukladno citiranom članku. 
             Nadalje, pravilno je tuženi u pobijanom rješenju naveo da predsjednik suda nije nadležan da odlučuje o postupanjima sudaca pa tako ni o poduzimanju određenih procesnih radnji prilikom odlučivanja a sukladno odredbi članka 3. Zakona o sudovima u F BiH, nitko ne smije utjecati na nezavisnost i nepristrasnost suca pri odlučivanju u predmetima koji su mu dodijeljeni u rad. 

             Također, pravilan je i zaključak tuženog da je odluka donesena od strane suca pojedinca u postupku priznanja stranih sudskih odluka, ali postupak njenog donošenja, što uključuje i procesnu radnju koja se odnosi na dostavljanje prijedloga na izjašnjenje suprotnoj strani , isto se može preispitivati samo od više sudske instance, koja će u žalbenom postupku propisanim Zakonom, ispitati pravilnost i zakonitost donesene odluke.

             Također, suprotno stavu tužbe, pravilno je tuženi zaključio da se u konkretnom slučaju ne radi  o posebnom načinu izuzimanja informacija od saopćavanja (članak 6. , 7. i 8. Zakona o slobodi pristupa informacijama u F BiH), već o činjenici da Kantonalni sud u Tuzli ne vodi posebnu evidenciju o traženim podacima, da takvu informaciju ne posjeduje u izvornom obliku i da ne vrši obradu podataka na način na koji je to tražio tužitelj u svom zahtjevu za pristup informacijama.

               Iz sadržaja spisa proistječe da je postupak po zahtjevu za pristup informacijama u cijelosti proveden sukladno Zakonu o slobodi pristupa informacijama te su svi tužbeni navodi tužitelja istaknuti u tom pravcu u cijelosti neutemeljeni. 

               Sukladno članku 55. Zakona o upravnim sporovima, a u vezi sa člankom 386. stavka 1. ZPP F BiH, tužitelj je odbijen sa zahtjevom za naknadu troškova upravnog spora, budući da isti nije uspio sa podnesenom tužbom.         


    Imajući u vidu izloženo, navodi tužbe tužitelja ukazuju se kao neutemeljeni, pa je tužbu valjalo odbiti,  primjenom  članka 36. stavak 2. Zakona o upravnim sporovima.
Zapisničarka







SUDAC

       F.K                                                                                          Dž.P

POUKA: Protiv ove presude nije dopuštena žalba. 

